text: 59. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 624 της 19/26 Σεπτ. 1975 (ΦΕΚ Α΄ 204) Περί αυξήσεως των υπό του Τ.Σ.Α.Υ. χορηγουμένων συντάξεων. ΄Εχοντες υπ’ όψιν: 1.Τας διατάξεις της παρ. 1 του άρθρ. 5 του Ν.Δ. 306/1974 «περί τροποποιήσεως και συμπληρώσεως διατάξεών τινων της περί ΤΣΑΥ νομοθεσίας». 2.Την υπ’ αριθ. 83 απόφασιν του Διοικητικού Συμβουλίου του ΤΣΑΥ ληφθείσαν κατά την υπ’ αριθ. 7/29.1.1975 συνεδρίασιν αυτού. 3.Την γνώμην του παρά τω Υπουργείω Κοινων. Υπηρεσιών εδρεύοντος Συμβουλίου Κοινωνικής Ασφαλίσεως, διατυπωθείσαν κατά την υπ’ αριθ. 13ην συνεδρίασιν αυτού από 13 Αυγ. 1975 της ΙΗ΄ περιόδου. 4.Την υπ’ αριθ. 652/1975 γνωμοδότησιν του Συμβουλίου της Επικρατείας, προτάσει του Ημετέρου επί των Κοινωνικών Υπηρεσιών Υπουργού, απεφασίσαμεν και διατάσσομεν: ΄Αρθρον μόνον.-1.Από 1ης Απρ. 1975 το βασικόν ποσόν, της υπό του Τ.Σ.Α.Υ. χορηγουμένης μηνιαίας συντάξεως λόγω γήρατος ή αναπηρίας, το προβλεπόμενον υπό της διατάξεως υπό στοιχ. Α΄ της παρ. 1 του άρθρ. 2 του Ν.Δ. 306/74, αυξάνεται οριζόμενον ως ακολούθως: α.Δια τους αποκτήσαντας ή αποκτώντας το συνταξιοδοτικόν δικαίωμα από 1.1.1974-31.12.1975 εις δραχ. 5.100. β)Δια τους αποκτώντας το συνταξιοδοτικόν δικαίωμα από 1.1.1976-31.12.1977 εις δραχ. 5.640 και γ.Δια τους αποκτώντας το συνταξιοδοτικόν δικαίωμα από 1.1.1978 και επέκεινα εις δραχ. 6.000. Από της αυτής ως άνω ημερομηνίας η σύνταξις των αποκτησάντων το συνταξιοδοτικόν δικαίωμα προ της 1.1.1974, ορίζεται εις το κατά το υπό στοιχ. α΄ του παρόντος άρθρου βασικόν ποσόν των δραχμών 5.100 προσαυξανόμενον κατά τα εν τη επομένης παραγράφω του παρόντος άρθρου οριζόμενα. 2.Το συνολικόν ποσόν της συντάξεως το προκύπτον εκ του κατά τα άνω βασικού ποσού και εκ των υπολογιζομένων επ’ αυτού δυνάμει της υπό στοιχ. Β΄ της παρ.1 του άρθρ. 1 του Ν.Δ. 306/74 διατάξεως, προσαυξήσεων 6% δι’ έκαστον εντός συνταξίμου υπηρεσίας πέραν των 25, δεν δύναται να υπερβή τας δραχμάς 9.600 κατ’ ανώτατον όριον. Εις τον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος. Σελ. 696,16(α) Τεύχος 614- 58 